D isem-is i d awal-is, « tasekla timawit yettwasekklen » d tin yellan di tazwara d timawit, di taggara tuɣal s idlisen, ihi d tiwsatin i yellan deg « tsekla timawit » ara naf deg-s. D acu kan yella umgired meqqren gar snat n taggayin-a: mi tɛedda seg timawit ɣer udlis, tawsit-nni tseɛu ameskar, acku sumata ulac adlis war ameskar. Daymi i nettaf ismawen n yimeskaren ɣef yidlisen i d-yewwin ɣef temseɛraq, ɣef yinzan, ɣef tmucuha d temɛayin atg.